යම් විනිසුරුවරයෙක් වැරදි තීන්දුවක් දුන් බවට පසුව ඔප්පු වුවහොත් ඒ පිළිබඳ ප්‍රතිශෝධනයක් ඉදිරිපත් කර එම නඩුව ගැන යළි විමසා බලන්නැයි ඉල්ලීමක් කළ හැකි බව අධිකරණ අමාත්‍ය ජනාධිපති නීතිඥ අලි සබ්රි ප්‍රකාශ කළා.ඔහු මේ බව කියා සිටියේ හිරු ටී.වී සලකුණ දේශපාලන වැඩසටහන සමග ඊයේ (14) රාත්‍රී එක්වෙමින්.පද්මිණි රණවක විනිසුරුවරිය ඇතුළු ඇතැම් විනිසුරුවරුන්, රන්ජන් රාමනායක සමඟ කළ දුරකථන සංවාද ප්‍රසිද්ධ වී ඇති බවත් ඒවායේ ඇතැම් නඩු තීන්දු දුන් ආකාරය ගැන සඳහන් වන බවත්, එවැනි අවස්ථාවන් පිළිබඳ  කුමන ක්‍රියාමාර්ග ගත හැකිද යන්නත්, අධිකරණ අමාත්‍යවරයාට ප්‍රශ්නයක් යොමු වුණා.